കൊക്കര്ണി ചിറ ദേശിയ പാത വികസനത്തിന്്റെ പേരില് നികത്തരുത്. ഡോ.ദിനേശ് കര്ത്ത കോഴിക്കോട് : കൊയിലാണ്ടി നിയോജക മണ്ഡലത്തില് ഇരിങ്ങല് വില്ലേജില് പയ്യോളിക്കടുത്തുള്ള അയനിക്കാട് കൊക്കര്ണി ചിറ ദേശീയ പാത വികസനത്തിന്്റെ പേര് പറഞ്ഞ് നികത്തരുതെന്ന് കേരള കോണ്ഗ്രസ് സംസ്ഥാന ജനറല് സെക്രട്ടറി ഡോ.ദിനേശ് കര്ത്ത ആവശ്യപ്പെട്ടു. ജൈവ സസ്യ വൈവിധ്യത്താല് സമ്ബന്നമായ ഒരു തണ്ണീര്തടമാണ് റിയല് എസ്റ്റേറ്റ് താല്പര്യങ്ങള് സംരക്ഷിക്കാന് നികത്താന് ശ്രമിക്കുന്നത്. അഴിയൂര് വെങ്ങള ദേശീയ പാത ആറുവരിയാക്കുന്ന പ്രവൃത്തി ഏറ്റെടുത്ത അദാനി ഗ്രൂപ്പ് അഹമ്മദാബാദ് ആസ്ഥാനമായുള്ള വാഗഡ് കമ്ബനിക്ക് ഇത് ഉപകരാര് നല്കിയിരിക്കയാണ്. ടാര് യൂണിറ്റിനും സിമന്റ് യൂണിറ്റിനുമായി രണ്ട് പ്ലാന്റുകള് സ്ഥാപിക്കാന് എന്ന പേരില് കൊക്കര്ണി ചിറ നികത്താന് ശ്രമിക്കുന്നത് അംഗീകരിക്കാനാവില്ല. ദേശീയ പാത വികസനത്തിന് ആരും എതിരല്ല. പക്ഷേ പ്രദേശത്തെ പരിസ്ഥിതി സന്തുലനം അട്ടിമറിക്കുന്ന നിര്മ്മാണ പ്രവര്ത്തനങ്ങള് എതിര്ക്കപ്പെടേണ്ടത് തന്നെയാണ്. നിര്മ്മാണ കമ്ബനിക്ക് പ്ലാന്റുകള് സ്ഥാപിക്കാന് പകരം സ്ഥലം കണ്ടെത്തി നല്കണമെന്നും കൊക്കര്ണി ചിറ സംരക്ഷിക്കാനുള്ള നടപടികള് അധികൃതര് കൈക്കൊള്ളണമെന്നും ഡോ.ദിനേശ് കര്ത്ത ആവശ്യപ്പെട്ടു. റോഡ് പണി തുടങ്ങുന്നതിനായി ഒഴിപ്പിക്കപ്പെട്ട വ്യാപാരികള്ക്ക് പ്രഖ്യാപിച്ച നഷ്ടപരിഹാര തുക ഉടന് നല്കാനുള്ള നടപടികള് ഉണ്ടാവുകണമെന്നും അദ്ദേഹം അഭ്യര്ത്ഥിച്ചു. Kokkarni Chira should not be filled in the name of national highway development. Dr. Dinesh Kartha